Legal Document

Category: 14

Text:
39. ΑΠΟΦΑΣΗ ΥΠΟΥΡΓΟΥ  ΥΓΕΙΑΣ ΚΑΙ ΠΡΟΝΟΙΑΣ Αριθ. Π4β/οικ. 4690  της 30 Αυγ./11 Σεπτ. 1996 (ΦΕΚ Β΄833)  (Διόρθ. Σφαλμ. στο ΦΕΚ Β΄930/9-10-1996)  Προϋποθέσεις ίδρυσης και λειτουργίας Μονάδων Φροντίδας Ηλικιωμένων μη κερδοσκοπικού χαρακτήρα (Μ.Φ.Η. – Μ.Κ.).  Έχοντας υπόψη: 1.Τις διατάξεις του άρθρ. 27 του Νόμ. 2081/91 όπου προστέθηκε το άρθρ. 29Α στο Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137). 2.Τις διατάξεις του Π. Δ/τος 138/1992 «Οργανισμός του Υπουργείου Υγείας, Πρόνοιας και Κοιν. Ασφαλίσεων» (ΦΕΚ 68 τ. Α΄) όπως τροποποιήθηκε και συμπληρώθηκε μεταγενέστερα. 3.Τις διατάξεις του Νόμ. 2240/1994 «Συμπλήρωση διατάξεων για τη Νομαρχιακή Αυτοδιοίκηση και άλλες διατάξεις» (ΦΕΚ 153 Α΄). 4. Τις διατάξεις του Νόμ. 2218/1994 «Ίδρυση νομαρχιακής αυτοδιοίκησης, τροποποίηση διατάξεων για την πρωτοβάθμια αυτοδιοίκηση και την περιφέρεια και άλλες διατάξεις» (ΦΕΚ 90 Α΄).  Σελ. 68,34 Τεύχος 1303 Σελ. 56 5.Τις διατάξεις της παρ. 4 του άρθρ. 1 του Νόμ. 2345/12.10.1995 «Οργανωμένες υπηρεσίες παροχής προστασίας από φορείς κοινωνικής πρόνοιας και άλλες διατάξεις» (ΦΕΚ 213/95 τ. Α΄). 6.Την αριθ. ΔΥ3α/οικ. 158/26.1.1996 κοινή απόφαση του Πρωθυπουργού και του Υπουργού Υγείας και Πρόνοιας «Ανάθεση αρμοδιοτήτων στους Υφυπουργούς Υγείας και Πρόνοιας Φραγκλίνο Παπαδέλλη και Θεόδωρο Κοτσώνη» (ΦΕΚ 59/96 τ. Β΄) όπως τροποποιήθηκε μεταγενέστερα. 7.Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Ορισμός – Σκοπός Μονάδας Φροντίδας Ηλικιωμένων (Μ.Φ.Η. – Μ.Κ.) Άρθρ.1.-1.Μονάδες Φροντίδας Ηλικιωμένων μη κερδοσκοπικού χαρακτήρα (Μ.Φ.Η. – Μ.Κ.), είναι οι μονάδες, που φροντίζουν ηλικιωμένα άτομα (αυτοεξυπηρετούμενα ή μη) χωρίς επιχειρηματικό κέρδος. Τα καταβαλλόμενα τροφεία στις μονάδες αυτές καλύπτουν τα έξοδα λειτουργίας τους και μόνο. Εντός των μονάδων αυτών απαγορεύονται οι επιχειρηματικές δραστηριότητες με εξαίρεση εκείνες των οποίων το προϊόν χρησιμοποιείται προς όφελος των ηλικιωμένων, π.χ. καλλιέργεια οπωροκηπευτικών ή δωρεάν κόμμωση και κούρεμα των περιθαλπομένων. Οι (Μ.Φ.Η. – Μ.Κ.) εξασφαλίζουν υποχρεωτικώς στα άτομα που εξυπηρετούν τα ακόλουθα: Υγιεινή διαμονή προσαρμοσμένη στις ανάγκες κάθε κατηγορίας περιθαλπομένων, καθώς και ασφαλή και άνετη διαβίωσή τους.  Υγιεινή και επαρκή διατροφή ανάλογη με την κατάσταση της υγείας του κάθε περιθαλπομένου με ελάχιστο ημερήσιο όριο τις 1.600 θερμίδες τροφής με την σωστή ποιοτική σύνθεση.  35.Β.β.39 Άτομα με ειδικές ανάγκες - Υπερήλικες - Χρόνια Πάσχοντες      Συνεχή φροντίδα για την ατομική καθαριότητά τους, καθώς και την καθαριότητα των χώρων της Μονάδας.  Τακτική ιατρική παρακολούθηση καθώς και έγκαιρη και κατάλληλη για κάθε περιθαλπόμενο ιατροφαρμακευτική βοήθεια και πρόσκαιρη νοσηλεία.  Η νοσηλεία θα περιορίζεται στην έγκαιρη διάγνωση της ασθένειας και τη μέριμνα για την έγκαιρη εισαγωγή στο ενδεδειγμένο νοσηλευτήριο.  Δυνατότητα αυτοεξυπηρέτησης και αυτοπροστασίας με τη λήψη των κατάλληλων μέτρων διευκόλυνσης των περιθαλπόμενων (χειρολαβές, χειρολισθήρες, απλά και ειδικά μπαστούνια, περιπατητήρες κ.λπ.).  Προσφορά και διευκόλυνση απασχόλησης, ψυχαγωγία, ψυχολογική βοήθεια, ανάλογα με την ηλικία, κατάσταση και περίπτωση του περιθαλπομένου.  Φυσικοθεραπεία με την εφαρμογή απλών φυσικοθεραπευτικών ή κινησιοθεραπευτικών μεθόδων ή μέριμνα για την περαιτέρω ειδική θεραπεία σε φυσικοθεραπευτήρια, με σκοπό τη βελτίωση των δυνατοτήτων αυτοεξυπηρέτησής τους, εφόσον αυτή κρίνεται επιστημονικώς εφικτή.  Δυνατότητα άσκησης των θρησκευτικών τους καθηκόντων και συμμετοχή, εφόσον το επιτρέπει η κατάστασή τους, σε πολιτιστικές και καλλιτεχνικές εκδηλώσεις.  Τον οφειλόμενο στην ανθρώπινη αξία σεβασμό και ενδιαφέρον, ανεξαρτήτως της σωματικής ή πνευματικής κατάστασης του περιθαλπόμενου. 2.Για την λειτουργία κάθε Μ.Φ.Η. – Μ.Κ. είναι απαραίτητη η Άδεια Ίδρυσης και η Άδεια Λειτουργίας. 3.Κάθε Μονάδα Φροντίδας Ηλικιωμένων, που εμπίπτει στις διατάξεις της παρούσας απόφασης, οφείλει να επιτρέπει στον Κοινωνικό Σύμβουλο τον οριζόμενο από το Νόμ. 2345 άρθρ. 1 παρ. 4, την ελεύθερη πρόσβαση σ΄ όλους τους χώρους παροχής υπηρεσιών και να εξασφαλίζει την ακώλυτη άσκηση των καθηκόντων του καθ΄ όλη τη διάρκεια του εικοσιτετραώρου. Άδεια  Ίδρυσης Άρθρ.2.-Α.Για την ίδρυση Μ.Φ.Η. – Μ.Κ. είναι αναγκαία η ύπαρξη καταλλήλου οικοπέδου ή κτιρίου με την ανάλογη έκταση οικοπέδου. 1.Οι Μονάδες Φροντίδας Ηλικιωμένων μπορούν να ιδρύονται μέσα σε αστικές περιοχές αλλά και σε περιοχές εκτός σχεδίων πόλεων, αρκεί να υπάρχει το κατάλληλο οδικό δίκτυο για την απρόσκοπτη προσέγγιση των τροχοφόρων. Καλό θα είναι να εξυπηρετείται η περιοχή με συγκοινωνία. Απαγορεύεται η εγκατάσταση των Μ.Φ.Η. –Μ.Κ. σε οικοδομές, όταν τμήματα των οικοδομών αυτών χρησιμοποιούνται για άλλο σκοπό έχοντας κοινή με την Μ.Φ.Η. – Μ.Κ. είσοδο ή έξοδο. 2.Το γήπεδο της Μ.Φ.Η. – Μ.Κ. θα πρέπει, να εκπληρώνει τους όρους χρήσης γης της ισχύουσας πολεοδομικής νομοθεσίας, να απέχει 300 τουλάχιστον μέτρα από την περίμετρο εγκεκριμένη βιομηχανικής ζώνης, θορυβώδη εργαστήρια και εν γένει ανθυγιεινές και οχληρές εγκαταστάσεις, όπως αυτές χαρακτηρίζονται από την κατά νόμο αρμόδια Επιτροπή, σύμφωνα με τις ισχύουσες υγειονομικές διατάξεις και να εξυπηρετείται από τα δίκτυα παροχής πόσιμου νερού, ηλεκτρικού ρεύματος και τηλεφώνου. Β. Η άδεια ίδρυσης χορηγείται από τη Διεύθυνση ή το Τμήμα Κοινωνικής Πρόνοιας της Νομαρχιακής Αυτοδιοίκησης του τόπου εγκατάστασης της μονάδας, μετά την υποβολή των παρακάτω δικαιολογητικών: 1.Αίτηση του φυσικού ή νομικού προσώπου, που ν΄ αναγράφει τα στοιχεία του (ή τα στοιχεία του κατά το νόμο υπεύθυνου του νομικού προσώπου), την επωνυμία, την έδρα, τον αριθμό των κρεβατιών και το συγκεκριμένο σκοπό της μονάδας. 2.Πλήρες τοπογραφικό διάγραμμα και σειρά αρχιτεκτονικών σχεδίων σύμφωνα με την εγκύκλιο 98 του ΥΠΕΧΩΔΕ Απ. Οικ. 82070/22.12.89 σύνταξης μελετών για την έκδοση οικοδομικής αδείας. 3.Πιστοποιητικό ή βεβαίωση νομιμότητας υφισταμένου κτιρίου στην περίπτωση όπου γίνεται διαρρύθμιση ή επέκταση σε υπάρχον κτίριο. 4.Τεχνική έκθεση του μηχανικού, σε δύο αντίγραφα, που εκτός των άλλων να περιλαμβάνει: α) Την περιγραφή της προσπελασιμότητας του οικοπέδου. β) Την κατάσταση των οδών προσπέλασης και το στάδιο προόδου εφαρμογής του εγκεκριμένου ρυμοτομικού σχεδίου. γ) Τη δυνατότητα και την επάρκεια ύδρευσης, ηλεκτροδότησης, τηλεφωνικής σύνδεσης και αποχέτευσης. δ) Πίνακας τελειωμάτων χώρων και ο τρόπος κατασκευής του κτιρίου γενικότερα. ε) Τον αριθμό των αυτοεξυπηρετούμενων και των μη αυτοεξυπηρετούμενων ηλικιωμένων ατόμων, που η Μ.Φ.Η. – Μ.Κ. θα εξυπηρετεί, καθώς και πλήρη περιγραφή όλων των τμημάτων της. 5.Υπεύθυνη δήλωση του Νόμ. 1599/86 του υπεύθυνου, στο όνομα του οποίου θα εκδοθεί η άδεια, που θα δηλώνει ρητώς τη συμμόρφωσή του με τα αναγραφόμενα στο παρόν άρθρο παρ. Α εδάφ. 2. 6.Πιστοποιητικό ποινικού μητρώου του προσώπου, στο όνομα του οποίου θα εκδοθεί η άδεια ίδρυσης, ότι αυτό δεν έχει καταδικασθεί αμετάκλητα σε οποιαδήποτε ποινή για κακούργημα ή για ένα από τα πλημμελήματα της κλοπής, υπεξαιρέσεως, απάτης, εκβίασης, πλαστογράφησης, συκοφαντικής δυσφήμισης, παραχάραξης και παράβασης των διατάξεων, περί ναρκωτικών ή για έγκλημα που αναφέρεται στα ήθη ή δεν έχει στερηθεί λόγω καταδίκης για οποιαδήποτε αξιόποινη πράξη των πολιτικών του δικαιωμάτων και για όσο χρονικό διάστημα διαρκεί η στέρηση αυτή.  (Μετά τη σελ. 68,34) Σελ. 68,35 Τεύχος 1303 Σελ. 57 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.39    7.Όλα τα παραπάνω δικαιολογητικά υποβάλλονται στη Διεύθυνση ή Τμήμα Κοινωνικής Πρόνοιας της οικείας Νομαρχιακής Αυτοδιοίκησης (τα σχέδια υποβάλλονται σε δύο αντίγραφα). Η Διεύθυνση (ή το Τμήμα ) Κοινωνικής Πρόνοιας εγκρίνει ή απορρίπτει αιτιολογημένα τα παραπάνω δικαιολογητικά. Μετά την έγκριση των σχεδίων από λειτουργική άποψη, υποβάλλεται στην αρμόδια Πολεοδομία (ή Πολεοδομικό Γραφείο) ο πλήρης φάκελος για έκδοση της Οικοδομικής Άδειας (μαζί με τα εγκεκριμένα από πλευράς λειτουργικότητας σχέδια). Για τα υπάρχοντα κτίρια, που έχουν νόμιμη οικοδομική άδεια, ακολουθείται η ίδια διαδικασία, αλλά εκδίδεται από το αρμόδιο Γραφείο Πολεοδομίας, η οικοδομική άδεια νέας χρήσης σύμφωνα με τις διατάξεις του άρθρ. 5 του ΓΟΚ Νόμ. 1577/85 όπως τροποποιήθηκε και συμπληρώθηκε. Μετά την έκδοση οικοδομικής άδειας και την υποβολή της εγκεκριμένης πλήρους αρχιτεκτονικής μελέτης στην Διεύθυνση (ή το τμήμα) Κοινωνικής Πρόνοιας, χορηγείται η άδεια ίδρυσης. Γ. Οι Μ.Φ.Η. – Μ.Κ. υπάγονται στις διατάξεις: 1.Του Κτιριοδομικού Κανονισμού στην κατηγορία χρήσης «Υγεία και Κοινωνική Πρόνοια». 2.Του κανονισμού Πυροπροστασίας νέων κτιρίων στην κατηγορία χρήσης Η. 3.Στο σχεδιασμό και τη διαμόρφωση των χώρων της Μ.Φ.Η. – Μ.Κ. θα πρέπει να λαμβάνεται υπόψη ο «Κανονισμός άρσης αρχιτεκτονικών εμποδίων από τα κτίρια Υγείας και Πρόνοιας, για τη διευκόλυνση της χρήσης τους από ανάπηρους και άτομα μειωμένης κινητικότητας», ιδιαίτερα σε ότι αφορά τους χώρους που εξυπηρετούν ηλικιωμένα άτομα με προβλήματα αναπηρίας. Άδεια λειτουργίας Άρθρ.3.-Όταν ολοκληρωθεί η κατασκευή και ο εξοπλισμός του κτιρίου και του περιβάλλοντα χώρου και χορηγηθεί η βεβαίωση της Πυροσβεστικής Υπηρεσίας, για την άδεια λειτουργίας της Μ.Φ.Η. – Μ.Κ. υποβάλλονται στη Διεύθυνση ή το τμήμα Κοινωνικής Πρόνοιας της περιοχής τα παρακάτω δικαιολογητικά: 1.Αίτηση του προσώπου (φυσικού ή νομικού), στο όνομα του οποίου θα εκδοθεί η άδεια, που θα μνημονεύει τον αριθμό της άδειας, που χορηγήθηκε για την ίδρυση. 2.Δικαιολογητικά του ή των υπευθύνων ιατρών, ήτοι: α) Άδεια άσκησης επαγγέλματος. β) Πιστοποιητικό εγγραφής στον Ιατρικό Σύλλογο του τόπου λειτουργίας της μονάδας. γ) Υπεύθυνη δήλωση του Νόμ. 1599/1986 του προτεινόμενου ιατρού, ότι αναλαμβάνει την επιστημονική ευθύνη της μονάδας.  Σελ. 68,36 Τεύχος 1303 Σελ. 58 3.Εσωτερικό Κανονισμό λειτουργίας της μονάδας. 4.Αντίγραφο της αδείας θεωρημένο από το γραφείο Πολεοδομίας για την αποπεράτωση της οικοδομής. Εκδίδεται στη συνέχέια η άδεια λειτουργίας, με απόφαση του Νομάρχη, ύστερα από γνωμοδότηση της κατά νόμο αρμόδιας Επιτροπής, ότι η μονάδα συγκεντρώνει τους όρους και τις προϋποθέσεις της παρούσας απόφασης. Η παραπάνω απόφαση της οικείας Νομαρχιακής Αυτοδιοίκησης δημοσιεύεται στην Εφημερίδα της Κυβερνήσεως. 5.Η αναθεώρηση της άδειας λειτουργίας είναι απαραίτητη, όταν μεταβάλλεται ένα από τα παρακάτω στοιχεία: - Ιδιοκτήτης της Μ.Φ.Η. – Μ.Κ. - Δυναμικότητα κλινών - Εσωτερικός Κανονισμός - Λειτουργία της Μ.Φ.Η. – Μ.Κ. (διαρρυθμίσεις, προσθήκες τμημάτων κ.λπ.). Κτιριολογικό πρόγραμμα – Μετρικά στοιχεία (Μ.Φ.Η. – Μ.Κ.) Άρθρ.4.-1.Οι χώροι και οι καθαρές επιφάνειες που απαιτούνται για τη λειτουργία της Μ.Φ.Η. – Μ.Κ. δίνονται στον Πίνακα Ι που ακολουθεί. 2.Οι χώροι που περιγράφονται στον πίνακα αυτό αντιστοιχούν στο κτιριολογικό πρόγραμμα Μ.Φ.Η. – Μ.Κ. δυναμικότητας 25 κλινών και οι επιφάνειές τους είναι οι ελάχιστα επιτρεπόμενες. Οι κλίνες των Μ.Φ.Η. – Μ.Κ. διατάσσονται σε Μονάδες Διαβίωσης (ΜΔ) με μέγιστο αριθμό κλινών τις 35. 35.Β.β.39 Άτομα με ειδικές ανάγκες - Υπερήλικες - Χρόνια Πάσχοντες    ΠΙΝΑΚΑΣ  Ι  Α/Α ΧΩΡΟΙ ΕΠΙΦΑΝΕΙΕΣ ΣΕ (Μ2) ΠΑΡΑΤΗΡΗΣΕΙΣ Α ΜΟΝΑΔΑ ΔΙΑΒΙΩΣΗΣ (ΜΔ)   1 Θάλαμος 1 κλίνης 12,00 Με wc/ds 1α Θάλαμος 1 κλίνης μη αυτοεξυπηρετούμενου ηλικιωμένου 14,00 Ο ηλικιωμένος κινείται με αμαξίδιο                       Με wc/ds 2 Θάλαμος 2 κλινών 18,00 Με wc/ds 2α Θάλαμος 2 κλινών μη αυτοεξυπηρετουμένων ηλικιωμένων 20,00 Με wc/ds 3 Θάλαμος 3 κλινών 24,00 Με wc/ds 4 Θάλαμος 4 κλινών 30,00 Με wc/ds 5 Θάλαμος μόνωσης 12,00 Ένας (1) ανά δύο (2) ΜΔ 6 Στάση εργασίας – Λινοθήκη 10,00 Μία (1) ανά ΜΔ 7 Χώρος προσωρινής νοσηλείας 9,00 Ένας (1) ανά δύο (2) ΜΔ 8 Χώρος ακαθάρτων, σκωραμίδων και ειδών καθαριότητας 4,00 Ένας (1) ανά ΜΔ 9 Χώρος διημέρευσης 0,6 ανά κλίνη Καθιστικό, TV κλπ. 10  Χώρος τραπεζαρίας – εργασιοθεραπείας 0,7 ανά κλίνη  11 Office 10,00 Με εξοπλισμό ερμάρια – νεροχύτη, ψύκτη νερού.  Ένα (1) ανά δύο (2) ΜΔ 12 Στάση αναπηρικών αμαξιδίων  Επιφάνεια ανάλογα με τα αμαξίδια Β ΕΞΥΠΗΡΕΤΗΣΕΙΣ   13 Είσοδος – Υποδοχή - Αναμονή  Θα διαθέτει πάγκο πληροφοριών και καθιστικό 14 Θυρωρείο  Για Μ.Φ.Η. – Μ.Κ. με περισσότερες των 100 κλινών. Ιδιαίτερος χώρος για νυκτοφύλακα. 15 Γραφείο Διοίκησης 9,00 Ο αριθμός των γραφείων θα είναι ανάλογος του διοικητικού προσωπικού 16 Γραφείο προϊσταμένης 7,00  17 Γραφείο Κοινων. Λειτουργού 8,00  18 WC επισκεπτών 3,00  19 Βοηθητική είσοδος τροφοδοσίας αποκομιδής  Δυνατότητα προσπέλασης φορτηγού στέγαστρο για φόρτωση – εκφόρτωση. Σύνδεση με μαγειρεία και αποθήκη 20 Γραφείο – Εξεταστήριο γιατρού 10,00  21 Φαρμακείο  Με ερμάρια και ψυγείο για φύλαξη ευαίσθητων φαρμάκων 22 Ειδικό Λουτρό 9,00  23 Χώρος Φυσικοθεραπείας 15,00 Με τον αναγκαίο εξοπλισμό. Αύξηση 2 τ.μ. για κάθε 10 επιπλέον κλίνες των 35. 24 Κοιτώνας προσωπικού 12,00 Με wc/ds Γ ΒΟΗΘΗΤΙΚΕΣ ΥΠΗΡΕΣΙΕΣ   25 Μαγειρείο 15,00 Ελάχιστη επιφάνεια στην περίπτωση  εξωτερικής τροφοδοσίας (Ψυγείο, αποθήκη τροφίμων καταλλήλως αεριζόμενη κ.λ.π.).  (Μετά τη σελ. 68,36) Σελ. 68,37 Τεύχος 1303 Σελ. 59 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.39     26 Αποδυτήρια WC/ντους προσωπικού 6,00 Ένα (1) ανά 10 εργαζόμενους, με ερμάρια φύλαξης ρούχων προσωπικού 27 Πλυντήριο 10,00 Εφόσον η πλύση γίνεται στη μονάδα θα περιλαμβάνει σιδερωτήριο – ραφείο με τον εξοπλισμό και ράφια και ερμάρια. 28 Νεκροθάλαμος 7,00 Με νιπτήρα     29 Η/Μ εγκαταστάσεις   Σύμφωνα με το Γ.Ο.Κ. και το Κτιριοδομικό Κανονισμό 30 Αποθήκη αποσκευών περιθαλπομένων  Ανάλογη με τις ανάγκες 31 Γενική αποθήκη 10,00  Δ Υπαίθριες εγκαταστάσεις  Σύμφωνα με τα αντίστοιχα άρθρα   3.Στο 20% της συνολικής δυναμικότητας σε κλίνες της Μ.Φ.Η. –Μ.Κ. πρέπει να εξασφαλίζεται η δυνατότητα χρήσης από άτομα μη αυτοεξυπηρετούμενα. 4. Η Μ.Φ.Η. – Μ.Κ. είναι υποχρεωμένη να διαμορφώνει τον ακάλυπτο χώρο του οικοπέδου της, σε χώρο πράσινου. Στο χώρο αυτό απαγορεύεται η εναπόθεση αντικειμένων, υλικών ή απορριμμάτων.  5.Ο ακάλυπτος χώρος του οικοπέδου, της προηγουμένης παραγράφου, θα διαρρυθμίζεται καταλλήλως για την ασφαλή κυκλοφορία και άνετη παραμονή των περιθαλπομένων. Ο χώρος αυτός θα πρέπει να είναι τουλάχιστον πενταπλάσιος σε μ2 του αριθμού των κλινών (π.χ. για 50 κλίνες ο ελάχιστος ακάλυπτος χώρος θα είναι 250 μ2.). Όπου δεν επαρκεί ο ακάλυπτος χώρος του οικοπέδου, μπορεί να διαμορφώνεται το δώμα σε χώρο πρασίνου, υπό την προϋπόθεση ότι θα ληφθούν τα απαραίτητα μέτρα για ασφαλή προσπέλαση και παραμονή των περιθαλπομένων σε αυτό. Κυκλοφορία – μέτρα ασφαλείας Άρθρ.5.-1.Διαφορετικές στάθμες δαπέδου στον ίδιο όροφο δεν επιτρέπονται. Αν για τεχνικούς λόγους είναι αναπόφευκτες, θα αντιμετωπίζονται με κεκλιμένα επίπεδα, κλίσης το πολύ 7%. Τα κεκλιμένα αυτά επίπεδα θα έχουν αντιολισθηρή επικάλυψη. 2.Όλοι οι διάδρομοι και οι κλίμακες που εξυπηρετούν ηλικιωμένους πρέπει να έχουν χειρολισθήρες και από τις δύο πλευρές, με χειρολισθήρες σε ύψος 0,90 – 1,00 μ. από το δάπεδο, όπως επίσης και φωτισμό νυκτός. 3.Όλοι οι διάδρομοι, που εξυπηρετούν ηλικιωμένους, θα έχουν ελάχιστο πλάτος 1,20 μ. 4.Οι κλίμακες πρέπει να έχουν ελεύθερο πλάτος τουλάχιστον 1,10 μ. για όλους τους εξυπηρετούμενους ορόφους οι δε βαθμίδες πρέπει να έχουν μέγιστο ύψος 0,18 μ. πλάτος τουλάχιστον 0,28 μ. 5.Στις θέσεις πυκνής κυκλοφορίας περιθαλπομένων αν χρησιμοποιηθούν υαλωτές πόρτες να σημαίνονται επαρκώς, για να αποφεύγονται τα ατυχήματα.  Σελ.68,38 Τεύχος 1303 Σελ. 60  6.Οι πόρτες που οδηγούν στους θαλάμους, τους χώρους υγιεινής, ψυχαγωγίας εργασιοθεραπείας και φυσιοθεραπείας πρέπει να έχουν τέτοιο πλάτος που να επιτρέπει την άνετη διάβαση του αναπηρικού καροτσιού, και η λειτουργία των θυρών αυτών να είναι δυνατή από τον ίδιο τον ανάπηρο .που κάθεται σε αναπηρικό καρότσι. 7.Οι πόρτες των wc/ds των θαλάμων θα ανοίγουν προς τα έξω. 8.Θα έχουν ένα τουλάχιστον αναπηρικό καρότσι για κάθε 25 άτομα.      35.Β.β.39 Άτομα με ειδικές ανάγκες - Υπερήλικες - Χρόνια Πάσχοντες    Χαρακτηριστικά θαλάμων Άρθρ.6.-1.Οι Μονάδες Φροντίδας Ηλικιωμένων μπορούν να διαθέτουν θαλάμους με μία έως τέσσερις κλίνες και ιδιαίτερο wc/ds. 2.Θάλαμος μιάς κλίνης θεωρείται θέση Α΄, δύο κλινών θέση Αβ΄, τριών κλινών θέση Β΄, τεσσάρων κλινών θέση Γ΄. Δύο θάλαμοι μονόκλινοι ή δίκλινοι μπορεί να διαθέτουν κοινό wc/ds, υπό την προϋπόθεση όμως ότι το wc/ds αυτό ευρίσκεται ανάμεσα ή στα όρια των θαλάμων. Στην περίπτωση αυτή οι 2 θάλαμοι υπολογίζονται σαν  ένας και η κατηγορία του ενοποιημένου αυτού θαλάμου προκύπτει από τον συνολικό αριθμό των κλινών που υπάρχουν και στους δύο θαλάμους. Στην περίπτωση αυτή οι κλίνες και στους δύο θαλάμους δεν μπορεί να είναι περισσότερες από τέσσερις (4). 3.Οι διαστάσεις και οι κατασκευαστικές λεπτομέρειες των θαλάμων και των λουτρών των μη αυτοεξυπηρετούμενων, θα πρέπει να είναι σύμφωνες με τον Κανονισμό που αναφέρεται στην παρ. γ΄ εδάφ. 3 του άρθρ. 2, έτσι ώστε να εξυπηρετούνται και οι ηλικιωμένοι, που κινούνται με αναπηρικό αμαξίδιο. 4.Ο κάθε θάλαμος περιθαλπομένων θα διαθέτει: α)Κατάλληλο ηλεκτρικό φωτισμό οροφής, επίτοιχο κλίνης και φωτισμό νύκτας. β)Εντοιχισμένη ή κινητή ιματιοθήκη αναλόγων διαστάσεων με τα απαραίτητα ράφια, συρτάρια και ράβδους ανάρτησης των ρούχων. γ)Κρεβάτι, τραπεζάκι, κομοδίνο και μία τουλάχιστον πολυθρόνα για κάθε περιθαλπόμενο. Τα έπιπλα πρέπει να είναι του εγκεκριμένου υπό του ΕΟΤ για ξενοδοχεία τύπου Γ΄ κατηγορίας. δ)Κάθε θάλαμος θα έχει εγκατάσταση εξωτερικής τηλεφωνικής επικοινωνίας. Θα πρέπει να υπάρχει μία τουλάχιστον τηλεφωνική γραμμή για κάθε 20 περιθαλπομένους. ε)Κάθε κλίνη θα έχει εγκατάσταση κλήσης προσωπικού. 5.Ο θάλαμος μόνωσης προορίζεται κυρίως για την ολιγοήμερη φιλοξενία ατόμων που χρήζουν ιδιαίτερης φροντίδας π.χ. με μεταδοτικά νοσήματα. Λουτρά και ειδικές κατασκευές Άρθρ.7.-1.Σε κάθε θάλαμο Μονάδας Φροντίδας Ηλικιωμένων πρέπει να υπάρχει ιδιαίτερο λουτρό, το οποίο θα περιλαμβάνει: α)Λουτήρα ή ανάλογη διαμόρφωση δαπέδου σιφόνι απορροής, με κρουνό ανάμιξης θερμού – ψυχρού νερού, καταιονητήρα (ντούς) και δύο χειρολαβές σε κατάλληλες θέσεις για τη διευκόλυνση των περιθαλπομένων κατά την ώρα της ατομικής τους καθαριότητας. β)Λεκάνη αποχωρητηρίου με σκέπασμα, καθώς και σύστημα απομάκρυνσης των ακαθαρσιών με επαρκή για το σκοπό αυτό πίεση νερού. Στο χώρο αυτό θα υπάρχει σύστημα ειδοποίησης του προσωπικού σε περίπτωση αδυναμίας του περιθαλπομένου, καθώς και χειρολαβές σε κατάλληλες θέσεις για διευκόλυνση των περιθαλπομένων. γ)Νιπτήρα διαστάσεων τουλάχιστον 0,40 Χ 0,50 μ. και επιχρωμιωμένη βρύση ανάμιξης θερμού και ψυχρού νερού. δ)Για τα wc/ds των μη αυτοεξυπηρετούμενων θα πρέπει να τηρούνται οι προϋποθέσεις του Κανονισμού που αναφέρεται στην παρ. Γ εδάφ. 3 του άρθρ.2. 2.Το Ειδικό λουτρό προοριζόμενο για την ατομική υγιεινή των μη αυτοεξυπηρετούμενων θα εκπληρώνει τις εξής προϋποθέσεις: α)Οι διαστάσεις θα επιτρέπουν και τον επί φορητής κλίνης καθορισμό των περιθαλπομένων. β)Θα περιέχει απλό σιφόνι δαπέδου, κινητό καταιονητήρα και ειδικό σταθερό κατά το δυνατό κάθισμα προσπελάσιμο από όλες τις πλευρές, καθώς και χειρολαβές για τη στήριξη του περιθαλπομένου. 3.Ένα μηχάνημα ανέγερσης και ανύψωσης για κάθε 30 μη αυτοεξυπηρετούμενους. Για το μηχάνημα αυτό καθώς και για οποιαδήποτε άλλο αναλόγου λειτουργίας χρησιμοποιεί η Μ.Φ.Η. – Μ.Κ. είναι υποχρεωμένη να εξασφαλίσει πιστοποιητικό ποιότητας που μελλοντικά θα της ζητηθεί. Μαγειρείο και χώροι αυτού Άρθρ.8.-1.Το μαγειρείο πρέπει να είναι αναλόγων διαστάσεων, να διαθέτει ανάλογη με τον αριθμό των περιθαλπόμενων εστία, η οποία θα λειτουργεί με ηλεκτρικό ρεύμα ή πετρέλαιο ή υγραέριο και ένα τουλάχιστον φούρνο. 2.Σε χώρους του μαγειρείου θα υπάρχουν: α)Εγκαταστάσεις καθαρισμού και πλύσης μαγειρικών σκευών, που θα περιλαμβάνουν διπλές βαθιές λεκάνες από λείο αδιαπότιστο υλικό συνδεόμενες απ΄ ευθείας με τις εγκαταστάσεις αποχέτευσης και εφοδιασμένες με εγκατάσταση παροχής θερμού και ψυχρού νερού. β)Η πλύση και ο καθαρισμός των σκευών εστίασης θα πραγματοποιείται είτε με μηχανική αυτόματη πλύση (πλυντήρια), είτε στις ειδικές εγκαταστάσεις, που περιγράφονται στην προηγούμενη παράγραφο. γ)Ηλεκτρικό ψυγείο χωρητικότητας τουλάχιστον 25 κυβικών ποδιών για Μ.Φ.Η. – Μ.Κ. δυναμικότητας μέχρι 50 κλινών. Για Μ.Φ.Η. – Μ.Κ. με περισσότερους περιθαλπόμενους θα υπάρχουν θάλαμοι συντήρησης και κατάψυξης ανάλογοι με τον αριθμό των περιθαλπόμενων. 3.Οι χώροι του μαγειρείου θα εξαερίζονται επαρκώς με κατάλληλο σύστημα εξαερισμού. 4.Θα διαθέτει ιδιαίτερο χώρο συγκέντρωσης απορριμμάτων. 5.Θερμοτράπεζα ανάλογης χωρητικότητας για τις πάνω από 50 κλίνες Μ.Φ.Η. – Μ.Κ. 6.Σκευοθήκη και πιατοθήκη ανάλογης χωρητικότητας, η οποία στην περίπτωση Μ.Φ.Η. – Μ.Κ. κάτω των 100 κλινών θα μπορεί να περιληφθεί στον χώρο του μαγειρείου.       (Μετά τη σελ. 68,38) Σελ. 68,39 Τεύχος 1303 Σελ. 61 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.39    7.Η Μ.Φ.Η. – Μ.Κ. έχει τη δυνατότητα να χρησιμοποιεί τις υπηρεσίες εταιρίας παρασκευής έτοιμων γευμάτων (catering) για τη σίτιση των περιθαλπόμενων. Στην περίπτωση αυτή ο τρόπος αυτός τροφοδοσίας θα πρέπει να αναφέρεται τόσο στη λειτουργία περιγραφή που ζητείται με την τεχνική έκθεση της παρ. Β΄ εδάφ. 4 του άρθρ. 2, όσο και στον Εσωτερικό Κανονισμό Λειτουργίας της μονάδας που ζητείται στο άρθρ. 3. Δάπεδα – Επιστρώσεις – Επικαλύψεις Άρθρ.9.-1.Τα δάπεδα των θαλάμων, των διαδρόμων και γενικά των χώρων όπου κυκλοφορούν οι περιθαλπόμενοι θα πρέπει να είναι επιστρωμένα με υλικά που αφενός καθαρίζονται εύκολα και αφετέρου είναι αντιολισθηρά. 2.Οι επιφάνειες των τοίχων των θαλάμων πρέπει να είναι βαμμένες από το δάπεδο και μέχρι την οροφή με υδρόχρωμα ή με πλαστική βαφή και οι διάδρομοι και τα κλιμακοστάσια και μέχρι ύψους 1,50 μ. με ελαιοβαφή χρώματος ανοικτού. 3.Οι τοίχοι των χώρων υγιεινής και ακαθάρτων θα επενδύονται από το δάπεδο μέχρι ύψους 1,70 μ. τουλάχιστον με πλακίδια πορσελάνης. Το ίδιο θα ισχύει και για τους τοίχους μαγειρείων, πλυντηρίων και νεκροφυλακείου. Θέρμανση – αερισμός – φωτισμός Άρθρ.10.-1.Κάθε Μ.Φ.Η. – Μ.Κ. πρέπει να διαθέτει σύστημα κεντρικής ή άλλης (επιστημονικά κατάλληλης θέρμανσης, η οποία όμως θα εξασφαλίζει θερμοκρασία τουλάχιστον 22 βαθμούς κελσίου καθ΄ όλη τη διάρκεια της χειμερινής περιόδου. Θα πρέπει  να διαθέτει κλιματισμό τουλάχιστον στους χώρους διημέρευσης και τραπεζαρίας. 2.Σε κάθε χώρο της Μ.Φ.Η. – Μ.Κ. θα εξασφαλίζεται καλός και επαρκής φυσικός και τεχνητός φωτισμός και αερισμός. 3.Ειδικότερα οι θάλαμοι και οι χώροι διημέρευσης των περιθαλπομένων θα έχουν το κατάλληλο φυσικό φωτισμό και ηλιακό (με προσανατολισμό) κατά προτίμηση Ν έως Ν.Α.), απαγορευμένου του φωτισμού και αερισμού τους διαμέσου των φωταγωγών. Οι χώροι αυτοί πρέπει να έχουν πρόσβαση στον εξωτερικό χώρο (στην αυλή αν είναι ισόγειο ή σε εξώστη – δώμα αν είναι σε όροφο). Εγκαταστάσεις Άρθρ.11.-Κάθε Μ.Φ.Η. – Μ.Κ. θα πρέπει να έχει: 1.Τουλάχιστον ένα ανελκυστήρα τέτοιας χωρητικότητας, ώστε να μπορεί να εξυπηρετήσει το καθισμένο επάνω σε αναπηρικό καρότσι περιθαλπόμενου και το συνοδό οι ελάχιστες διαστάσεις του οποίου θα είναι σύμφωνα με τον κανονισμό που αναφέρεται στην παρ. Γ΄ εδάφ. 3 του άρθρ. 2, εφόσον στεγάζεται σε κτίριο με περισσότερους του ενός ορόφους.  Σελ. 68,40 Τεύχος 1303 Σελ. 62 Τα κτίρια που διαθέτουν ισόγειο και ένα ακόμη όροφο, είναι δυνατόν να χρησιμοποιούν εναλλακτικά μηχανικά μέσα κατακόρυφης μετακίνησης. 2.Δίκτυο διανομής ψυχρού και θερμού ύδατος συνεχούς παροχής και επαρκούς πίεσης, αποχετευτικό σύστημα σύμφωνα με τις ισχύουσες  υγειονομικές και λοιπές διατάξεις και σύγχρονα μέσα πυρασφάλειας, σύμφωνα προς τις ισχύουσες διατάξεις και τις οδηγίες της αρμόδιας Πυροσβεστικής Υπηρεσίας. 3.Εγκατάσταση παροχής οξυγόνου για εξυπηρέτηση του 1/5 των κλινών τουλάχιστον για Μ.Φ.Η. – Μ.Κ. με πάνω από 50 κλίνες και για τις μικρότερες Μ.Φ.Η. – Μ.Κ. μία τουλάχιστον οβίδα οξυγόνου επί κυλιόμενης βάσεως στον κάθε όροφο καθώς και κατάλληλες προσωπίδες ή ρινοκαθετήρες. Βιβλία και στοιχεία της Μονάδας Άρθρ.12.-1.Ημερολόγιο εισερχομένων και εξερχομένων περιθαλπόμενων και μεταβολών περίθαλψής τους. 2.Ατομικοί φάκελοι περιθαλπομένων πλήρως ενημερωμένοι, που θα περιέχουν και καρτέλες φαρμακευτικής αγωγής και δίαιτας (όταν υπάρχει ειδικός λόγος). Οι φάκελοι αυτοί θα φυλάσσονται με μέριμνα του διοικητικού υπευθύνου της Μονάδας, για μία πενταετία από την καθ΄ οποιοδήποτε τρόπο αποχώρηση του περιθαλπόμενου. Απαραίτητη προϋπόθεση για την εισαγωγή είναι η προσκόμιση ιατρικής γνωμάτευσης, που πιστοποιεί την κατάσταση υγείας του περιθαλπομένου, η οποία και φυλάσσεται στον ατομικό φάκελο του περιθαλπομένου.  35.Β.β.39 Άτομα με ειδικές ανάγκες - Υπερήλικες - Χρόνια Πάσχοντες    3.Βιβλίο αποβιούντων. 4.Μητρώο προσωπικού τηρούμενο κατά κατηγορία προσωπικού δηλαδή: Διοικητικό, Ιατρικό, Νοσηλευτικό, Βοηθητικό και Ειδικό, του οποίου η σχετική κατάσταση θεωρημένη ανά εξάμηνο από την αρμόδια Διεύθυνση του Υπουργείου Εργασίας, θα αναρτάται στο γραφείο της Διεύθυνσης. Προσωπικό Άρθρ.13.-1.Το προσωπικό της Μονάδας διακρίνεται σε: Διοικητικό, Ιατρικό, Νοσηλευτικό, Βοηθητικό και Ειδικό και πρέπει να διαθέτέι την ακόλουθη τουλάχιστον σύνθεση: Α΄ Διοικητικό: Ένας διοικητικός υπεύθυνος για την σύμφωνα με το νόμο λειτουργία της Μ.Φ.Η. – Μ.Κ., ο οποίος μπορεί να είναι και το πρόσωπο στο όνομα του οποίου εκδίδεται η άδεια ή μέλος της διοίκησης, προκειμένου περί Νομικού Προσώπου. Β΄ Ιατρικό: Σε Μονάδες Φροντίδας Ηλικιωμένων μέχρι 100 κλίνες ένας (1) ιατρός, ο οποίος και είναι υπεύθυνος για θέματα υγειονομικής εν γένει φύσης, με δίωρη απασχόληση ημερησίως, πάνω δε από 100 κλίνες και μέχρι 200 κλίνες με τετράωρη απασχόληση. Η Μονάδα Φροντίδας Ηλικιωμένων έχει την υποχρέωση να καλεί το γιατρό και εκτάκτως εφόσον υπάρχει ανάγκη. Στα καθήκοντα του γιατρού περιλαμβάνεται και ο καθορισμός του γενικού διαιτολογίου, αλλά και το ειδικό διαιτολόγιο ανάλογα με τις παθήσεις των περιθαλπομένων. Γ΄ Νοσηλευτικό: α)Ένας (1) προϊστάμενος –η, κατά προτίμηση απόφοιτος η Σχολής τετραετούς φοίτησης Νοσηλευτών- τριών ή Επισκεπτών – τριών Υγείας ή Μαιών, ή τριετούς φοίτησης με διετή τουλάχιστον νοσηλευτική πείρα. β)Ένας (1) Νοσηλευτής – τρια ή ένας (1) βοηθός νοσηλευτού –τριας για κάθε 25 κλίνες τουλάχιστον. Όταν ο αριθμός των κλινών είναι μεγαλύτερος από 25, 50, 75 κ.ο.κ. κατά 11 κλίνες απαιτείται ένα επιπλέον άτομο με τα παραπάνω προσόντα. γ)Ένας (1) βοηθός νοσηλευτικού προσωπικού για κάθε 25 κλίνες τουλάχιστον, για την κάλυψη του απογευματινού ωραρίου εργασίας. Το ίδιο με την προηγούμενη παράγραφο ισχύει για τις πάνω από 25 κλίνες. δ)Ένας (1) βοηθός νοσηλευτικού προσωπικού για κάθε 30 κλίνες τουλάχιστον, για την κάλυψη του νυκτερινού ωραρίου εργασίας. Το ίδιο με την προηγούμενη παράγραφο ισχύει για τις πάνω από 30 κλίνες. Δ΄ Ειδικό: α)Ένας (1) φυσικοθεραπευτής –τρια για κάθε 50 κλίνες. Προκειμένου περί Μ.Φ.Η. – Μ.Κ. δυναμικότητας κατώτερης των 50 κλινών, μπορεί να καλύπτεται με σύμβαση με φυσικοθεραπευτή 2ώρου τουλάχιστον απασχόλησης ημερησίως. β)Ένας (1) κοινωνικός –η λειτουργός για κάθε 100 κλίνες. γ)Ένας (1) ψυχολόγος με 2ωρη ημερήσια απασχόληση για μέχρι 100 κλίνες, και για περισσότερες κλίνες με 4ωρη ημερήσια απασχόληση. δ)Ένας (1) εργοθεραπευτής – τρια με 2ωρη ημερήσια απασχόληση για μέχρι 100 κλίνες, και για περισσότερες κλίνες με 4ωρη ημερήσια απασχόληση. Ε΄Βοηθητικό: 1.Ένας (1) Μάγειρας. 2.Ένας (1) βοηθός μάγειρα, ο οποίος να καλύπτει το βραδινό ωράριο εργασίας. 3.Μία (1) καθαρίστρια τραπεζοκόμος για κάθε 20 κλίνες. 4.Ένας (1) θυρωρός στις Μονάδες με περισσότερες από 100 κλίνες. 2.Η Μ.Φ.Η. – Μ.Κ. υποχρεούται να έχει και να διαθέτει, όποτε της ζητηθεί, πιστοποιητικά υγείας όλου του προσωπικού που απασχολεί. 3.Για το προσωπικό των Β΄, Γ΄ και Δ΄ κατηγοριών υποχρεούται να έχει και να διαθέτει, όποτε της ζητηθεί, άδειες άσκησης επαγγέλματος. 4.Η πρόσληψη μάγειρα δεν είναι απαραίτητη στις  Μ.Φ.Η. – Μ.Κ. που προμηθεύονται έτοιμα φαγητά από εξωτερικές μονάδες τροφοδοσίας (CATERING). Εποπτεία Άρθρ.15.-Η εποπτεία των Μονάδων Φροντίδας Ηλικιωμένων, ως προς την πιστή εφαρμογή των κειμένων διατάξεων για την ίδρυση και λειτουργία τους, ασκείται από τις αρμόδιες κατά τόπους Νομαρχιακές Αυτοδιοικήσεις, οι οποίες οφείλουν να ελέγχουν ανελλιπώς τις Μονάδες αυτές και να ορίζουν σε κάθε μια απ΄ αυτές ένα Κοινωνικό Σύμβουλο σύμφωνα με την παρ. 4 του άρθρ. 1 του Νόμ. 2345/95. Χρόνος εφαρμογής Άρθρ.15.-Καθορίζεται ανώτατο χρονικό όριο έξι (6) μηνών από τη δημοσίευση της παρούσας, για την εναρμόνιση των ήδη λειτουργούντων φορέων περίθαλψης και φροντίδας. Για τις προεγκρίσεις των σχεδίων και τις νέες άδειες ίδρυσης και λειτουργίας θα ισχύσει η απόφαση αυτή, από τη δημοσίευσή της στην Εφημερίδα της Κυβερνήσεως, καταργούμενων των διατάξεων του Π.Δ. 631/1974.  Για την αύξηση των επιδομάτων, που καταβάλλονται σε άτομα με ειδικές ανάγκες μέχρι ποσοστού 15% από 1 Ιαν. 1997, βλέπε την παρ. 6 άρθρ. 1 Νόμ. 2512/24-27 Ιουν. 1997 (ΦΕΚ Α΄ 138), Τόμ. 29, σελ. 90,890.     (Μετά τη σελ. 68,40) Σελ. 68,41 Τεύχος 1303 Σελ. 63 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.39